open-index/open-wikipedia-markdown huggingface dataset:
Sitraattisyntaasi

**Sitraattisyntaasi** on entsyymi, joka katalysoi sitruunahappokierron ensimmäistä vaihetta. Reaktiossa substraatteina ovat oksaloetikkahappo ja asetyylikoentsyymi-A ja tuotteina muodostuu sitruunahappoa sekä koentsyymi-A:ta. Entsyymin EC-numero on EC 2.3.3.1.

## Rakenne ja mekanismi
Sitraattisyntaasi esiintyy eliöiden soluissa mitokondrioiden matriisissa. Nisäkkäillä entsyymi on dimeeri eli koostuu kahdesta yksiköstä, jotka ovat keskenään samanlaisia. Kooltaan yksiköt ovat 49 kDa. Eräillä muilla eliöillä entsyymi voi koostua kuudesta yksiköstä, jolloin se on heksameeri.

Oksaalietikkahappo sitoutuu avoimeen inaktiiviseen entsyymiin. Sitoutumisen seurauksena entsyymin konformaatio muuttuu, alayksiköt siirtyvät lähemmäs toisiaan noin 15 Å:n verran. Kummassakin yksikössä on myös pienempi alayksikkö joka pyörähtää 19 astetta. Tällöin sitraattisyntaasiin muodostuu sitoutumiskohta myös koentsyymi-A:lle. Sitraattisyntaasi tuo substraatit lähelle toisiaan, asettaa ne oikeaan asemaan ja polarisoi eräitä sidoksia. Aktiivisessa kohdassa asparagiinihappo toimii emäksenä ja poistaa asetyylikoentsyymi-A:n hiiliatomilta protonin ja histidiini luovuttaa protonin asetyylikoentsyymi-A:n karbonyyliryhmän hapelle, jolloin muodostuu enoli. Toinen histidiini aktivoi oksaloasetaattimolekyylin luovuttamalla sen karbonyyliryhmälle protonin. Enolisoitunut asetyylikoentsyymi-A on nukleofiili ja hyökkää oksaloetikkahappoon, reaktio on tyypiltään aldolikondensaatio. Näin muodostuu välituotteena sitryylikoentsyymi-A. Hydrolyysin jälkeen sitruunahappo- ja koentsyymi-A-molekyylit vapautuvat entsyymistä.

Se mistä suunnasta koentsyymi-A hyökkää oksaloetikkahapon karbonyyliryhmään määrittää mitä sitruunahapon stereoisomeeria reaktiossa muodostuu. Nisäkkäillä ja kolibakteerilla hyökkäys tapahtuu Si-puolelta, jolloin tuotteella on S-konfiguraatio. Eräissä anaerobisten bakteerien entsyymien katalysoimissa reaktiossa syntyy R-sitruunahappoa ja hyökkäys tapahtuu Re-puolelta.

Sitraattisyntaasin pääasiallinen säätelytekijä on substraattien määrä. Sitä aktivoivat allosteerisesti kalsiumionit ja ADP-molekyyli. Inhibiittoreita ovat muun muassa sitruunahappo, ATP, sukkinyylikoentsyymi-A, rasvahappojen koentsyymi-A-johdannaiset ja NADH. Sitraattisyntaasiaktiivisuutta voidaan käyttää mittarina tutkittaessa mitokondrioiden vahingoittumista esimerkiksi solujen ultraäänisärkemisen tai pakastekuivauksen yhteydessä.

## Lähteet
Kirjokenttämittari

**Kirjokenttämittari** (*Xanthorhoe spadicearia*) on mittariperhosiin lukeutuva, erittäin yleinen yöperhonen.

## Koko ja ulkonäkö
Ruskeansävyinen perhoslaji, jonka värisävy ja kuvioinnin yksityiskohdat vaihtelevat yksilöittäin varsin paljon. Etusiipien tyvi- ja kärkiosa ovat kellanruskeat ja keskiosa punaruskea. Sisempi ja ulompi poikkiviiru ovat kaksinkertaiset ja väriltään valkoiset. Diskaalitäplä on musta, mutta tummilla yksilöillä saattaa erottua etusiivessä heikosti. Etusiiven kärkiosan valkoinen aaltoviiru erottuu selvästi. Sen yhteydessä on myös kaksi tummaa täplää. Takasiivet ovat vaaleat, ulospäin tummenevat ja niissä on useita vaaleita aaltoilevia poikkiviiruja. Molempien siipiparien ulkoreunassa on ohut, siipisuonten kohdalla katkeileva musta viiru. Siipiväli 20&ndash;22&nbsp;mm.

Lajia voi olla vaikeaa erottaa muista kenttämittareista, mutta erityisesti ruostekenttämittarista (*Xanthorhoe ferrugata*).

## Levinneisyys ja lentoaika
Kirjokenttämittari on koko Suomessa tavattava ja etelässä erittäin yleinen laji, joka kuitenkin harvinaistuu jonkin verran pohjoista kohti. Muualla sitä tavataan Etelä-Siperiasta Venäjän ja Pohjois-Euroopan poikki Britteinsaarille ulottuvalla alueella Perhoset lentävät yhtenä sukupolvena toukokuun lopulta heinäkuun alkuun.

## Elinympäristö ja elintavat
Laji viihtyy valoisissa metsissä, niittyjen laitamilla ja puutarhoissa. Perhoset lentävät hämärissä, mutta tulevat harvoin valolle tai syötille, minkä vuoksi sitä tapaa harvemmin kuin lajin yleisyys antaisi odottaa. Ne voivat kuitenkin häirittyinä lähteä lentoon myös päivällä. Talvehtiva vaihe on joko toukka tai kotelo.

## Ravintokasvi
Toukka elää monilla matalakasvuisilla kasveilla, kuten ratamoilla (*Plantago*), mustikalla (*Vaccinium myrtillus*) ja juolukalla (*Vaccinium uliginosum*).

## Lähteet

## Aiheesta muualla
* kuva toukasta
Maitolehtimittari

**Maitolehtimittari** (*Scopula floslactata*) on hyvin yleinen, vaalea mittariperhoslaji.

## Koko ja ulkonäkö
Maitolehtimittari on pohjaväriltään tasaisen kellertävänvalkoinen, keskikokoinen perhoslaji. Lukuun ottamatta siipiä kirjovaa pientä ruskeansävyistä pisteytystä siivet ovat lähes kuviottomat, sillä siiven poikki kulkevat, vaaleanruskeat poikkiviirut erottuvat vain heikosti, joillakin yksilöillä tuskin lainkaan. Jos ulompi poikkiviiru erottuu, se on terävästi mutkitteleva. Takasiivessä saattaa erottua tumma keskitäplä. Siivet ovat myös alapinnalta valkoiset. Perhosen niska on tumma. Siipiväli on 24&ndash;28&nbsp;mm.

Samannäköinen laji on erityisesti mustikkalehtimittari (*Scopula ternata*), mutta myös muutamat muut lehti- ja valkomittarilajit.

## Levinneisyys ja lentoaika
Maitolehtimittaria tavataan Alppien pohjoispuolisessa Euroopassa, josta levinneisyys jatkuu Venäjän poikki Japaniin saakka. Suomessa laji on yleinen pohjoisinta Lappia lukuun ottamatta. Perhonen lentää toukokuun lopulta kesäkuun loppuun.

## Elinympäristö ja elintavat
Laji viihtyy metsissä ja pensaikkoisilla paikoilla, joilla kasvaa toukan ravintokasvia. Perhonen on aktiivinen hämärän aikaan ja tulee valolle, mutta häirittynä pyrähtää helposti lentoon päivälläkin. Toukka talvehtii.

## Ravintokasvi
Toukka on polyfagi ja elää etenkin mustikalla (*Vaccinium myrtillus*), mutta myös voikukilla (*Taraxacum*) ja hierakoilla (*Rumex*).

## Lähteet

## Aiheesta muualla
* Kuva toukasta 
* 
* 
*
Kaktus-Jack

**Kaktus-Jack** (*Cactus Jack* tai *The Villain*) on vuonna 1979 ensi-iltansa saanut lännenkomedia. Elokuvan on ohjasi Hal Needham.

## Näyttelijät

Lähde: 

## Vastaanotto
*[[Video-opas|Video-oppaassa]]* vuodelta 1994 Markku Salmi toteaa, ettei elokuva pääse oikein vauhtiin herkullisesta alkuasetelmasta huolimatta. Hän antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
Ala-Kaman tekojärvi

**Ala-Kaman tekojärvi** eli **Nižnekamskin tekojärvi** ()  on Tatarstanissa Kama-joen alajuoksulla sijaitseva tekojärvi. Tekojärvi on osa Volgan-Kaman suurten tekojärvien kaskadia. Järven pinta-ala on 1&nbsp;080 neliökilometriä. Sen pato valmistui 1979 ja järvi täytettiin tuolloin nykyiseen vedenkorkeuteensa 62 metriin. Vedenpintaa on suunniteltu nostettavaksi 68 metriin, mutta suunnitelmaa on vastustettu luonnonsuojeluintressien vuoksi.

Järven rannalla sijaitsevia kaupunkeja ovat Naberežnyje Tšelny, Mendelejevsk ja Menzelinsk.

Tekojärven padon yhteydessä Naberežnyje Tšelnyn kaupungin lounaispuolella olevan Ala-Kaman eli Nižnekamskin vesivoimalaitoksen kuudentoista turbiinin kokonaisteho on 1248 megawattia. Vesivoimalaitos on nykyään yksi vesivoimayhtiö RusGidron tuotantolaitoksista.

## Lähteet

## Aiheesta muualla
* Construction of the Lower Kama hydroelectric station
Cachao López

**Israel ”Cachao” López**, usein vain **Cachao** (14. syyskuuta 1918 Havanna, Kuuba – 22. maaliskuuta 2008 Coral Gables, Florida, Yhdysvallat) oli kuubalainen muusikko ja säveltäjä, jota kutsutaan usein ”mambon keksijäksi”. Cachao voitti urallaan muutaman Grammy-palkinnon, ja hänet valittiin Hollywood Walk of Famelle.

## Elämä
Israel López syntyi muusikkoperheeseen vuonna 1918. Lempinimensä Cachao hän sai isoisältään, jonka sukunimi nimi oli ollut. Hän aloitti soittaa jo nuorena kontrabassoa, jota hänen vanhempansa soittivat ja opettivat. Cachao esiintyi ensimmäisen kerran julkisesti 8-vuotiaana, kun hän soitti bongorumpuja lastenorkesterissa. 13-vuotiaana hän aloitti kontrabasistina Havannan filharmosessa orkesterissa.

1930-luvun lopussa Cachao aloitti kuulussa danzón-yhtyeessä Arcaño y sus Maravillasissa. Kyllästyttään menuettityyliisiin danzóneihin Lópezin veljekset Cachao ja Orestes kehittivät nopearytmisempää soitantaa. Sitä alettiin kutsua nimellä el nuevo ritmo, uusi rytmi, ja se sai myöhemmin nimekseen mambo. Siitä tuli suosittua vasta seuraavalla vuosikymmenellä, kun Perez Pradon albumi *Que Rico el Mambo!* julkaistiin.

Cachao lähti Kuubasta 1962. Hän asui seuraavat kaksi vuotta Espanjassa ja muutti sitten New Yorkiin, missä soitti muun muassa Tito Rodríguezin, José Fajardon ja Eddie Palmierin yhtyeissä. Cachao soitti vuosikymmenten ajan vain muiden yhtyeissä ja julkaisi vuosien 1970–1990 aikana vain kolme omaa albumia. New Yorkista hän muutti Las Vegasiin ja sieltä 1970-luvun lopulla Miamiin. Las Vegasissa hän ajautui uhkapelien pariin, ja omien sanojensa mukaan hänen vaimonsa pelasti hänen elämänsä ja uransa.

Miamissa Cachao soitti vain pienillä klubeilla, häissä ja muissa tapahtumissa. Vuonna 1989 hän törmäsi nuoreen kuubalaisnäyttelijä Andy Garcíaan, jonka hän oli tuntenut jo, kun tämä oli vasta ollut viisivuotias. García oli ollut Cachaon fani jo monta vuotta, ja hän järjesti Miamiin juhlakonsertin ja julkaisi Cachaon albumit *Master Sessions Volume I*, joka voitti Grammyn, ja *Master Sessions Volume II*. Konsertti oli myös pohjana dokumentille *[[Cachao...Como Su Ritmo No Hay Dos]]*.

García tuotti vielä Cachaon albumit *Cuba Linda* (2000) ja Grammy-palkitun *Ahora Sí* (2004). Cachao kiersi maailmaa 1990- ja 2000-luvuilla ja soitti useiden nuorten ihailijoidensa, kuten pianisti Bebo Valdésin, kanssa. Valdés soitti Cachaon kanssa albumilla *El Arte del Sabor*, joka palkittiin Grammyllä. Cachao sai urastaan tähden Hollywood Walk of Famelle. Vuonna 2012 hänen albuminsa *Descargas: Cuban Jam Session in Miniature* (1957) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

Cachao kuoli munuaisongelmista syntyneisiin komplikaatoihin vuonna 2008. Hänen vaimonsa Ester oli kuollut vuonna 2004. Heillä oli yksi tytär, María Elena López.

## Lähteet
Jacob Latimore

**Jacob O'Neal Latimore, Jr.** (s. 10. elokuuta 1996) on yhdysvaltalainen pop- ja RnB-artisti.

## Filmografiaa
### Elokuva

### Televisio

## Aiheesta muualla
* Viralliset kotisivut
Idäntäplämittari

**Idäntäplämittari** (*Lomaspilis opis*) on pienehkö, melko harvinainen, mustavalkoinen mittariperhoslaji.

## Koko ja ulkonäkö
Idäntäplämittari on selväpiirteisen mustavalkoinen perhonen. Siipien pohjaväri on valkoinen, ja niissä on sinertävänmustia laikkuja. Sekä etu- että takasiipien ulkoreunat ovat laajalti tummat, ja etusiiven tyviosan tumma laikku on melko pyöreä, ei pitkänomainen. Etusiiven etureunan keskellä oleva laikku on symmetrinen ja lähes tiimalasin muotoinen. Molempien siipiparien keskellä kulkee melko suurten ja pyöreähköjen, tummien täplien rivi. Siipiväli on 20&ndash;25&nbsp;mm.

Idäntäplämittari muistuttaa suuresti hieman kookkaampaa, yleisempää ja laajemmalle levinnyttä reunustäplämittaria (*Lomaspilis marginatus*).

## Levinneisyys ja lentoaika
Idäntäplämittarin levinneisyys ulottuu Suomesta ja Baltiasta Venäjän ja Keski-Aasian poikki Japaniin. Se on koko levinneisyysalueellaan paikoittainen. Suomessa perhosta tavataan melko harvinaisena ja harvalukuisena Keski- ja Itä-Suomessa sekä etelärannikolla. Aikuiset yksilöt lentävät kesäkuun alusta heinäkuun alkupuolelle.

## Elinympäristö ja elintavat
Idäntäplämittari on etenkin nuorissa koivikoissa ja pensaikkoisilla niityillä viihtyvä laji. Perhoset aloittavat lentonsa iltapäivällä ja jatkavat yöhön. Illan hämärryttyä perhoset tulevat valolle. Kotelo talvehti.

Toukka vaikuttaa syövän vain sen puuyksilön lehtiä, jolle naaras on laskenut munat.

## Ravintokasvi
Toukka elää ainakin rauduskoivulla (*Betula pendula*).

## Lähteet

## Aiheesta muualla
* kuva toukasta
Trương Tấn Sang

**Trương Tấn Sang** (s. 21. tammikuuta 1949) on vietnamilainen poliitikko. Hän oli maan presidentti vuosina 2011–2016 ja on ollut politbyroon korkein jäsen tammikuusta 2011 lähtien. Sang oli Hồ Chí Minhin kaupungin kommunistisen puolueen johtaja 1996–2000.

Tấn Sang liittyi kommunistiseen puolueeseen 1969. Vietnamin sodan aikana hän oli Etelä-Vietnamin vankina vuodesta 1971.

## Lähteet

## Aiheesta muualla
Maxi Mounds

**Maxi Mounds** (syntyään **Jenna Curlington**; s. 25. lokakuuta 1964) on yhdysvaltalainen malli, strippari ja pornonäyttelijä Long Islandista, New Yorkista. Mounds tunnetaan erityisen suurista rintaimplanteistaan. Moundsin rinnoissa ei ole silikonia, vaan polypropyleenikuitua, jonka johdosta ne kasvavat koko ajan. Hän on sanonut molempien rintojensa painavan 20 paunaa kappale eli yhteensä 40 paunaa (18,1 kg). Hän on esiintynyt useissa pornoelokuvissa.

## Lähteet

## Aiheesta muualla
*
* Viralliset kotisivut
Onkiliero

**Onkiliero** (*Lumbricus rubellus*) elää Suomessa Lappiin saakka. Se viihtyy yleensä hyvälaatuisessa ruokamullassa, mutta sitä tapaa myös lehti- ja havupuiden juurella maassa. Onkilieron iho kiiltää selkäpuolelta punaruskeana tai violettiin vivahtavan punaisena. Vatsa on vaaleankeltainen ja eturuumis on peräpäätä tummempi. Onkiliero kasvaa 6–15 senttimetriä pitkäksi. Kosketettaessa se litistää takaruumiinsa ja luikertelee vikkelästi taaksepäin. Kontiaiset (*Talpa europaea*) käyttävät ravintonaan onkilieroja.

## Lähteet

## Aiheesta muualla
*Laji.fi: Onkiliero (''Lumbricus rubellus'')
*ITIS: Lumbricus rubellus 
*UniProt, Taxonomy: Lumbricus rubellus 
*Centre for Agriculture and Biosciences International (CABI): Lumbricus rubellus
Gex (videopeli)

**Gex** on Crystal Dynamicsin kehittämä tasohyppely, joka on julkaistu vuonna  3DO:lle, PlayStationille, Sega Saturnille ja Windowsille.

## Pelaaminen
Pelin päähahmo on puhuva gekko *Gex*, joka sai alkunsa Crystal Dynamicsin maskottina. Pelissä Gex imeytyy televisiomaailmaan, josta on etsittävä ulospääsyä.

## Lähteet

## Aiheesta muualla
*
Louisiana Purchase

**Louisiana Purchase** voi tarkoittaa:
* ''Louisiana Purchase'' (musikaali), vuoden 1940 musikaali
* Huijari huiputtaa (), vuoden 1941 elokuvasovitus musikaalista
* Louisiana Purchase State Park Arkansasissa
* Louisianan osto (), Yhdysvallat osti Ranskan Louisianan 1803.
Luettelo Suomen päivänkorennoista

**Luettelo Suomen päivänkorennoista** sisältää Suomesta tavatut päivänkorentojen lahkoon (Ephemeroptera) kuuluvat hyönteislajit. Luettelo on aakkostettu heimoittain tieteellisen nimen mukaan. Suomessa on tavattu 55 päivänkorentolajia, joista viisi on luokiteltu on luokiteltu vuoden 2010 uhanalaisarvioinnissa vaarantuneeksi (VU) ja yksi äärimmäisen uhanalaiseksi (CR). Yhden lajin katsotaan hävinneen (RE). Luonnonsuojeluasetuksessa erityisesti suojeltaviksi luokitellut lajit on merkitty e:llä Suomenkielinen nimi on mainittu suluissa, jos lajilla sellainen on.

Laji *[[Baetis macani]]* muodostunee tosiasiassa useista kryptisistä lajeista, joita ei toistaiseksi osata erottaa toisistaan. Lisäksi lajin *[[Baetis scambus]]* esiintyminen Suomessa on epävarmaa.

## heimo [[Ameletidae]]
* *Ameletus inopinatus* kampasurviainen

## heimo [[Arthropleidae]]
* *Arthrioplea congener* siiviläsurviainen

## heimo [[Baetidae]]
* *Acentrella lapponica* köngässurviainen
* *[[Baetis digitatus]]*
* *Baetis fuscatus* sukeltajasurviainen
* *[[Baetis jaervii]]*
* *Baetis liebenauae* puolansukeltajasurviainen **VU**
* *[[Baetis macani]]*
* *[[Baetis muticus]]*
* *[[Baetis niger]]*
* *[[Baetis rhodani]]*
* *[[Baetis scambus]]*
* *[[Baetis subalpinus]]*
* *[[Baetis vernus]]*
* *Baetopus tenellus* petosurviainen **VU**
* *Centroptilum luteolum* hentosurviainen
* *Cloeon dipterum* -lajiryhmä
** *Cloeon dipterum* kaksisiipisurviainen
** *[[Cloeon inscriptum]]*
* *Cloeon simile* -lajiryhmä
** *[[Cloeon praetextum]]*
** *[[Cloeon simile]]*
* *[[Procloeon bifidum]]*

## Heimo [[Caenidae]]
* *Brachycercus harrisellus* jokisurviainen **VU**
* *Caenis horaria* pikkusurviainen
* *[[Caenis lactea]]*
* *[[Caenis luctuosa]]*
* *Caenis rivulorum* vaivaissurviainen
* *[[Caenis robusta]]*

## heimo [[Ephemeridae]]
* *Ephemera danica* tanskansurviainen
* *Ephemera lineata* kymisurviainen **VU**, **e**
* *Ephemera vulgata* isosurviainen

## heimo [[Ephemerellidae]]
* *[[Ephemerella aurivillii]]*
* *Ephemerella ignita* elosurviainen
* *[[Ephemerella mucronata]]*

## heimo [[Heptageniidae]]
* *Heptagenia dalecarlica* pohjolanlaakasurviainen
* *Heptagenia flava* vantaansurviainen **VU**
* *Heptagenia fuscogrisea* järvilaakasurviainen
* *[[Heptagenia joernensis]]*
* *[[Heptagenia orbiticola]]*
* Keltalaakasurviainen *Heptagenia sulphurea*

## heimo [[Leptophebiidae]]
* *Habrophlebia fusca* tummanyhäsurviainen **CR**, **e**
* *Habrophlebia lauta* nyhäsiipisurviainen
* *Leptophlebia marginata* reunussurviainen
* *Leptophlebia vespertina* kevätsurviainen
* *Paraleptophlebia cincta* purosurviainen
* *[[Paraleptophlebia strandii]]*
* *[[Paraleptophlebia submarginata]]*
* *Paraleptophlebia werneri* pohjanpurosurviainen **RE**, **e**

## heimo [[Metretopodidae]]
* *[[Metretopus alter]]*
* *Metretopus borealis* pohjansurviainen

## heimo [[Potamanthidae]]
* *Potamanthus luteus* keltasurviainen **e**

## heimo [[Siphlonuridae]]
* *[[Parameletus chelifer]]*
* *[[Parameletus minor]]*
* *[[Siphlonurus aestivalis]]*
* *Siphlonurus alternatus* linnensurviainen
* *Siphlonurus lacustris* järvisurviainen

## Lähteet
Ed Sullivan

**Edward Vincent ”Ed” Sullivan** (28. syyskuuta 1901 – 13. lokakuuta 1974) oli yhdysvaltalainen journalisti ja television viihdeohjelman isäntä. Hänen isännöimänsä *Ed Sullivan Show* lähetettiin sunnuntai-iltaisin yli kahden vuosikymmenen ajan. *[[Rolling Stone]]* -lehti on nimennyt *Ed Sullivan Show’n* kaikkien aikojen 69. parhaaksi televisio-ohjelmaksi.

Sullivan oli alkujaan lehtimies, juorutoimittaja, urheilutoimittaja ja juhlatilaisuuksien juontaja. Hän ei ollut erityisen hyvä esiintyjä, mutta hän oli taitava tunnistamaan lahjakkuuksia.

Sullivan alkoi isännöidä radion makasiiniohjelmaa vuonna 1930. Vuonna 1932 hän aloitti CBS:llä ohjelman *Broadway’s Greatest Thrills*. Televisio-ohjelma alkoi vuonna 1948 nimellä *Toast of the Town*, joka vaihdettiin *Ed Sullivan Show’ksi* vuonna 1955. Ohjelma jatkui vuoteen 1971 asti. Ohjelmassaan Sullivan esitteli amerikkalaisille sellaisia viihdemaailman tähtiä kuin The Beatles ja Elvis Presley.

Sullivan rakensi ohjelmansa aina saman mallin mukaisesti: mukana oli vakiintunut tähti (ensimmäisessä ohjelmassa Richard Rodgers ja Oscar Hammerstein II) ja nousevia kykyjä (ensimmäisellä kerralla Dean Martin ja Jerry Lewis ensi kertaa televisiossa) ja sekä klassisempaa että uudempaa musiikkia.

Sullivanilla on tähti Hollywood Walk of Famella.

## Lähteet

## Aiheesta muualla
Walter Reynolds

**Walter Reynolds** (k. 16. marraskuuta 1327) oli Lord High Treasurer, lordikansleri, Worcesterin piispa 1307–1313 ja Canterburyn arkkipiispa. 

Reynolds kuoli 16. marraskuuta 1327.

## Lähteet
Tarhasiira

**Tarhasiira** eli **saunamaija** (*Oniscus asellus*) on Etelä-Suomessa yleisenä elävä harmahtavanmusta, jaokkeinen siiralaji. Vaikka se elää maalla, se hengittää kiduksilla ja siksi kaihtaa kuivuutta. Tarhasiira viihtyykin kosteissa ja varjoisissa paikoissa kuten lahonneissa kannoissa ja maassa olevien paksujen oksien ja kivien alla. Tarhasiira kasvaa 13–18 millimetriä pitkäksi. Se liikkuu yleensä öisin, kun ilma on kosteampaa. Se syö mätäneviä kasveja. Tarhasiiranaaraan alapuolella on erityinen sikiötasku, jossa se kuljettaa muniaan ja poikasia. Poikaset kasvavat hitaasti, ja ne saavuttavat täysikasvuisuuden vasta noin kahden vuoden iässä.  

Tarhasiira on luokiteltu Suomessa elinvoimaiseksi lajiksi.

## Lähteet

## Aiheesta muualla
*Laji.fi: Tarhasiira (saunamaija) (''Oniscus asellus'')
*Ötökkätieto: Tarhasiira (''Oniscus asellus'')
*ITIS: Oniscus asellus 
*UniProt: Taxonomy - Oniscus asellus (Common shiny woodlouse) 
*Iowa State University, Bug Guide: Species Oniscus asellus - European Sowbug 
*Global Biodiversity Information Facility (GBIF): Oniscus asellus
Richard Knill Freeman

**Richard Knill Freeman** (1840−1904) oli brittiläinen arkkitehti, joka on piirtänyt monia Pohjois-Englannin julkisia rakennuksia.

Hän aloitti uransa Derbyssä 1860-luvun alussa ja muutti myöhemmin Boltoniin. Freeman sai monia tilauksia voittamalla arkktehtuurikilpailuja. Hän sai toteuttaa Derbyn kaupunginmuseon ja kirjaston, jotka valmistuivat 1879. Niiden jälkeen hänen maineensa kasvoi ja tilauksia alkoi tulla. Manchesterin hiippakunta myönsi hänelle virallisen aseman, ja Freemanista tuli kirkkoarkkitehtuurin arvostettu asiantuntija.

Freemanin tyyli on lähinnä uusgotiikkaa. Kaikkiaan Freeman työsti noin 140 rakennusta, joista 65 oli uustuotantoa ja loput vanhojen muutostöitä.

Freeman oli Manchesterin arkkitehtiseuran jäsen ja toimi seuran puheenjohtana vuosina 1890-1891.

## Lähteet
Marokon kuninkaallisten ilmavoimien lento-onnettomuus 2011

**[[Marokon kuninkaalliset ilmavoimat|Marokon kuninkaallisten ilmavoimien]] lento-onnettomuus** tapahtui 26. heinäkuuta 2011 lähellä Guelmimia, kun armeijan kuljetuskoneena toiminut Lockheed C-130 Hercules syöksyi päin vuorta huonoissa sääolosuhteissa. Koneessa oli tapahtumahetkellä 80 henkilöä, 71 matkustajaa ja yhdeksän miehistön jäsentä. Turmassa menehtyneitä ilmoitettiin ensin olevan 81, mutta myöhemmin selvisi, että yksi matkustaja ei ollutkaan noussut koneeseen.

Kolmea lukuun ottamatta kaikki saivat surmansa onnettomuudessa välittömästi. Varsinaisesta onnettomuudesta selvinneet vietiin sairaalaan, jossa he kuitenkin kuolivat pian vammoihinsa.

Onnettomuuskone oli rekisteriltään CNA-OQ ja se oli valmistettu vuonna 1981. Kone oli matkalla Dakhlan lentoasemalta Kenitran lentotukikohtaan. Välilasku oli tarkoitus tehdä Guelmimin lentoasemalle.

Onnettomuus on Marokon tuhoisin vuosikausiin. Kuningas Mohammed VI julisti tapahtuneen johdosta kolmen päivän suruajan Marokkoon ja määräsi muistorukoukset luettaviksi kaikkiin moskeijoihin perjantaina.

## Lähteet

## Aiheesta muualla
**Helsingin Sanomat:* 80 kuoli lentokoneen törmättyä vuoreen Marokossa 
**BBC News:* Morocco military plane crash kills 78
Pot of Gold

**Pot of Gold** voi tarkoittaa ainakin seuraavia:

* *[[Pot of Gold (albumi)|Pot of Gold]]*, Rainbow-yhtyeen kokoelma-albumi vuodelta 2002
* ”Pot of Gold”, Akonin kappale vuoden 2005 albumilta *[[Trouble (Akonin albumi)|Trouble]]*
* ”Pot of Gold”, räppäri Gamen kappale vuoden 2011 albumilta *[[The R.E.D. Album]]*
* *[[Kultainen hetki]]* (*Pot o’ Gold*), George Marshallin ohjaama elokuva vuodelta 1941.
Ghulam Haider Hamidi

**Ghulam Haider Hamidi** (1947 Kandahar, Afganistan – 27. heinäkuuta 2011 Kandahar, Afganistan) oli Kandaharin kaupungin pormestari. Hän oli kansallisuudeltaan paštu eli pataani. Hän oli opiskellut Kabulin yliopistossa sekä Yhdysvalloissa. Hän oli myös työskennellyt Virginiassa, Yhdysvalloissa matkatoimistovirkailijana.

Vuodesta 2007 hän toimi kotikaupunkinsa, Afganistanin toiseksi suurimman kaupungin Kandaharin pormestarina. Itsemurhaterroristi iski klaanijohtajien välisessä istunnossa turbaaniin piilotetulla pommilla, ja Ghulam Haider Hamidi sai surmansa. Taleban sanoo olevansa vastuussa iskusta.

Hamidin tytär Rangina Hamidi työskentelee näkyvästi Yhdysvalloissa naisasian ajamiseksi.

## Lähteet
Cass Daley

**Cass Daley** (syntyjään **Catherine Daley**; 17. heinäkuuta 1915 Philadelphia, Pennsylvania – 22. maaliskuuta 1975 Los Angeles, Kalifornia) oli yhdysvaltalainen radio-, televisio- ja elokuvanäyttelijä, laulaja sekä koomikko. Hänellä on tähti Hollywood Walk of Famella.

## Elämä
Catherine Daley syntyi Philadelphiassa 1915 ja eli nuoruudessaan Philadelphian lisäksi Camdenissa, New Jerseyssä. Hän joutui 14-vuotiaana jättämään koulun kesken auttaakseen vanhempiaan. Hän saikin töitä paikallisista tehtaista. Daley aloitti teini-ikäisenä koomisten lauluesitysten esittäjänä klubeilla. Hän tapasi 1930-luvulla tulevan miehensä Frank Kinsellan, josta tuli myös hänen manageri. He pärjäsivät lama-ajasta huolimatta taloudellisesti hyvin Daleyn esityksillä. Hän pääsi esiintymään Broadwayn *Ziegfeld Follies of 1936* -revyyhyn, kun hän korvasi esityksen jättäneen Judy Canovan.

Daley siirtyi 1940-luvulla elokuviin, ja hänen tunnetuimmat elokuvansa olivat *[[Laivasto kuhertelee]]* ja *[[Crazy House (vuoden 1943 elokuva)|Crazy House]]*. Vuonna 1945 Daley aloitti suositussa radio-ohjelmassa *[[The Fitch Bandwagon]]*. Viisi vuotta myöhemmin hän sai oman radio-ohjelmansa, *The Cass Daley Show’n*. Radion suosio oli kuitenkin laskusuunnassa, ja Daley päätti vetäytyä Newport Beachiin kasvattamaan lastaan.

Daley oli sivussa viihdemaailmasta noin 15 vuotta, kunnes yritti paluuta 1970-luvulla. Hän oli eronnut miehestään ja tarvitsi rahaa. Daley ei kuitenkaan onnistunut elvyttämään uraansa, ja hän sai lähinnä pieniä rooleja televisiosta ja elokuvista sekä pääsi muutamiin lava- ja yökerhoesiintymisiin. Daley kuoli verenhukkaan maaliskuussa 1975, kun hän kaatui kotonaan lasipöydän päälle, ja yksi sirpale lävisti hänen kaulavaltimonsa.

## Lähteet
*

### Viitteet

## Aiheesta muualla
*
Nyrkkeily olympialaisissa

**[[Nyrkkeily]]** on ollut kesäolympialaisten ohjelmassa vuoden 1904 olympialaisista lähtien. Se on ollut siitä lähtien olympiaohjelmassa joka kerta, lukuun ottamatta Tukholman kesäolympialaisia 1912, jolloin Ruotsin laki kielsi lajin. Nyrkkeily järjestettiin vain miehille aina vuoteen 2012 asti, jolloin järjestettiin myös naisten kilpailutapahtumat. Olympialaisten nyrkkeilyä on hallinnoinut kansainvälinen nyrkkeilyliitto ja vuonna 2024 World Boxing. Menestynein maa on Yhdysvallat.

## Tapahtumat
### Painoluokat

 Vuosina 1932&ndash;1936 119&ndash;126 lb (54,0&ndash;57,2 kg)
 Vuosina 1932&ndash;1936 112&ndash;119 lb (50,8&ndash;54,0 kg)

### Tapahtumataulukko

## Mitalitaulukko
Vuoteen 1948 asti olympianyrkkeilyssä oteltiin vielä pronssiottelu. Vuodesta 1952 lähtien kumpikin välierässä hävinnyt voittaa pronssimitalin.

## Lähteet
Westferryn asema

**Westferry** on vuonna 1987 avattu Docklands Light Railwayn asema Limehousen kaupunginosassa Lontoon itäosassa. Idässä sitä edeltävä asema on Limehouse, lännessä DLR puolestaan jakautuu Poplarin ja West India Quayn asemien suuntiin. Asema sijaitsee Lontoon matkakortin maksualueella 2.


Tiedosto:Westferry DLR station.jpg|Näkymä aseman laiturialueelta
Tiedosto:DLR Westferry aerial view.jpg|Ilmakuva
Tiedosto:Westferry DLR stn signage.JPG


## Lähteet

## Aiheesta muualla

*Westferryn asema Lontoon liikennelaitoksen sivuilla
Painin maailmanmestaruuskilpailut 2011

**Vuoden 2011 painin maailmanmestaruuskilpailut** järjestettiin Istanbulissa, Turkissa 12.–18. syyskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Kilpailupaikkana toimi Sinan Erdem Dome. Eniten mitaleita saavuttivat Venäjän painijat.

Istanbulin MM-kilpailujen jokaisen sarjan kuusi parasta painijaa saavuttivat sarjakohtaisen maapaikan Lontoon kesäolympialaisiin 2012 lukuun ottamatta naispainin sarjoja 51,0 kg, 59,0 kg ja 67,0 kg, joissa ei Lontoossa kilpailtu.

## Mitalistit
### Kreikkalais-roomalainen paini

### Vapaapaini

### Naispaini

## Mitalitaulukko

## Suomen joukkue
Suomi lähetti Istanbulin MM-kilpailuihin kuusi kreikkalais-roomalaisen tyylin painijaa ja yhden naispainijan. Rami Hietaniemi voitti kreikkalais-roomalaisen painin 84 kg:n painoluokassa pronssia, joka oli Suomelle ensimmäinen mitali MM-tasolta viiteen vuoteen. Samalla Hietaniemi saavutti maapaikan Lontoon kesäolympialaisiin. Hietaniemen lisäksi vain Jarkko Ala-Huikku saavutti otteluvoiton ja sijoittui sarjassaan 20 parhaan joukkoon.

### Kreikkalais-roomalainen paini

### Naispaini

## Lähteet
* Painitietokanta foeldeak.com 

### Viitteet
Kitchener Rangers

**Kitchener Rangers** on kanadalainen jääkiekkoseura, joka pelaa Ontarion junioriliigan läntisessä konferenssissa. Seura on nimensä mukaan kotoisin Ontariosta Kitcheneristä, ja se on perustettu vuonna 1963. Junioritasolla joukkueessa ovat pelanneet muun muassa Mike Richards, Derek Roy, Jeff Skinner sekä  toisena varattu Gabriel Landeskog.

## Historia
Kitchener Rangersin juuret ulottuvat vuoteen 1947, jolloin se sai edustusoikeuden silloisella nimellään Guelph Biltmore Mad Hatters. Vuonna 1960 joukkueen nimeksi vaihtui Guelph Royals. Kauden 1962–1963 lopussa paikallinen yrittäjä Eugene George siirsi New York Rangersin Kitchenerin kaupunkiin toiveenaan rakentaa vakaampi tulevaisuus kaupungin nuorille pelaajille, ja siten joukkue sai nimen Kitchener Rangers.

Peter DeBoer oli Kitchenerin päävalmentajana seitsemän kautta 2000-luvulla, ja johdatti sen OHL:n mestariksi kahdesti, ja lisäksi Memorial Cupin mestaruuteen kerran. Yhteensä joukkue on voittanut OHL:n mestaruuden neljä kertaa ja Memorial Cupin kaksi kertaa.

Kaiken kaikkiaan sekä Rangersissa että NHL:ssä pelanneita pelaajia on 136. Heistä Hall of Fameen ovat päässeet Scott Stevens, Bill Barber, Paul Coffey, Larry Robinson ja Al MacInnis.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Jussi Ahokas 
* **Apuvalmentaja:** Brad Flynn 
* **Apuvalmentaja & Apulaistoimitusjohtaja:** Jeff Kyrzakos 
* **Maalivahti- & Videovalmentaja:** Jordan DeKort 
* **Fysiikkavalmentaja:** Brandon Merli 
* **Huoltopäällikkö:** Dan Lebold 
* **Toimitusjohtaja:** Mike McKenzie 
* **Apulaistoimitusjohtaja:** Michael Zsolt 
* **Pelaajakehitysjohtaja:** Mike Bukator 

*Lähde: EliteProspects*

## Lähteet

## Aiheesta muualla
* Kitchener Rangersin kotisivu 
* Kitchener Rangersin EliteProspects sivut
* OHL:n kotisivu
Oyster

**Oyster** on Suur-Lontoon alueella käytössä oleva matkakortti. Oyster-järjestelmää hallinnoi Transport for London, ja korttia voi käyttää Lontoon metron, bussien, Docklands Light Railwayn, London Overgroundin, Tramlinkin, Lontoon alueen paikallisjunien sekä joidenkin Thamesin lauttayhteyksien matkojen maksamiseen. 

Oyster-järjestelmä on ollut käytössä heinäkuusta 2003 lähtien.

Vuonna 2017 käytettiin päivittäin kolmea miljoonaa Oyster-korttia, joilla tehtiin yhteensä keskimäärin 10 miljoonaa matkaa päivässä.

## Käyttö
Oyster-kortille voi ladata arvoa tai erilaisia kausilippuja. Lontoon joukkoliikennejärjestelmässä on yhteensä yhdeksän kehämäistä maksualuetta, joiden mukaan matkan hinta määräytyy. Useimmissa liikennevälineissä korttia näytetään kortinlukijalle liikennevälineeseen noustessa ja siitä poistuttaessa. Tällöin järjestelmä vähentää kortilta automaattisesti matkan hinnan tai tarkastaa, onko kausilippu voimassa kyseisellä yhteysvälillä. Busseissa ja raitiovaunuissa hinta on kuitenkin kiinteä, joten matkakorttia ei tarvitse näyttää poistuttaessa. Järjestelmä pitää myös huolen siitä, ettei Oyster-kortilla päivän aikana tehtyjen matkojen hinta ikinä ylitä yksittäin ostetun päivälipun hintaa.

## Käytön raportointi

Oyster-kortin verkkopalvelusta voi tilata säännöllisesti toimitettavan käyttöraportin, josta ilmenee matkojen ajankohdat, kortin kosketuspisteet sekä veloitetut kustannukset. Raportti toimitetaan sähköpostin liiteenä PDF-tiedostona.

## Lähteet

## Aiheesta muualla
*Oyster-infoa Lontoon liikennelaitoksen sivuilla
Felipe França Silva

**Felipe Alves França da Silva ** (s. 14. toukokuuta 1987 Suzano) on brasilialainen uimari. 

França Silva teki toukokuussa 2009 50 metrin rintauinnin maailmenennätyksen 26,89. Hän sijoittui Belgradin universiadeissa toiseksi 50 metrin rintauinnissa . Rooman MM-kilpailuissa 2009 hän sai hopeaa samassa lajissa ajalla 26,76. Hän voitti 50 metrin rintauinnin Irvinen Tyynenmeren-mestaruuskilpailuissa 2010 ajalla 27,26. Hän saavutti saman vuoden lyhyen radan MM-kilpailuissa Dubaissa kultaa 50 metrin rintauinnissa ajalla 25,95 sekä pronssia 100 metrin rintauinnissa ja 4&nbsp;×&nbsp;100&nbsp;metrin sekauintiviestissä. 

França Silva voitti 50 metrin rintauinnin maailmanmestaruuden Shanghaissa 2011 ajalla 27,01. Gold Coastin Tyynenmeren-mestaruuskilpailuissa 2014 hän sai hopeaa 100 metrin rintauinnissa. Hän voitti Dohan lyhyen radan MM-kilpailuissa 2014 maailmanmestaruuden 50 metrin rintauinnissa ajalla 25,63, 100 metrin rintauinnissa ajalla 56,29 sekä 4&nbsp;×&nbsp;50&nbsp;ja 4&nbsp;×&nbsp;100&nbsp;metrin sekauintiviesteissä.

## Lähteet
Nyrkkeily kesäolympialaisissa 1904

**[[Kesäolympialaiset 1904|Vuoden 1904 kesäolympialaisten]] [[nyrkkeily]]** järjestettiin 21. &ndash; 22. syyskuuta 1904 Physical Culture Gymnasiumissa, Saint Louisissa, Yhdysvalloissa. Tämä oli ensimmäinen kerta kun laji oli mukana olympialaisten ohjelmassa. Mukana oli 18 osanottajaa, joista kaikki olivat Yhdysvalloista. Tapahtumia oli seitsemän, jotka kaikki järjestettiin vain miehille.

## Mitalistit

 Alun perin Jack Egan voitti kevytsarjassa hopeamitalin ja välisarjassa pronssimitalin, mutta hänet hylättiin marraskuussa 1905, jolloin saatiin selville, että hänen oikea nimensä olikin Frank Joseph Floyd. AAU:n säännöt kielsivät ottelemisen väärällä nimellä.

## Mitalitaulukko

## Lähteet
*Boxing at the 1904 St. Louis Summer Games | Olympic at Sports-Reference.com  

### Viitteet
Jimmy Mulville

**Jimmy Mulville** (s. 5. tammikuuta 1955) on brittiläinen koomikko, näyttelijä ja televisiotuottaja. Hän on yksi vuonna 1986 toimintansa aloittaneen televisiotuotantoyhtiö Hat Trick Productionsin perustajista.

Mulville oli opiskeluaikanaan Cambridge Footlightsin puheenjohtaja. Opiskelujensa jälkeen hän aloitti BBC Radion palveluksessa, jolle hän muun muassa loi ja tuotti *Radio Active* -sarjan. Mulville siirtyi televisioon 1982 ja toimi muun muassa *[[Lunta tupaan]]* -komediasarjan ensimmäisen tuotantokauden tuottajana. Perustamalleen Hat Trick Productionsille hän on luonut muun muassa televisiovisailun *[[Have I Got News for You]]*. Mulville sai vuonna 1999 BAFTA-palkinnon luovasta työstään televisiolle.

## Lähteet
Mongolin kyrillinen kirjaimisto

**Mongolin kyrillinen kirjaimisto** on kyrillisiä aakkosia käyttävä mongolin kirjoitusjärjestelmä. Se korvasi perinteisen kirjaimiston Mongoliassa 1900-luvun ensimmäisellä puoliskolla kommunistivallan aikana. Sittemmin vanha kirjoitusjärjestelmä on pyritty palauttamaan takaisin käyttöön. 

## Historia
Ensimmäisenä mongolin kieltä kyrillisille kirjaimistolle kääntämään pyrkineet olivat burjaattikristittyjä ja folkloristikkoja. Kalmukit ottivat kyrillisen kirjaimiston käyttöön oman kielensä kirjoituksessa vuonna 1925, ja burjaatit ottivat sen käyttöön vuonna 1939. Mongoliassa päätös kyrillisiin kirjaimiin siirtymisestä tehtiin 25. maaliskuuta 1941. Päätöksellä pyrittiin luomaan vahvemmat siteet Neuvostoliittoon. Kirjaimiston kehitti Tsendiin Damdinsüren alle viikossa. Sen perustaksi tuli noin 70&nbsp;% puhuma halhan murre. Uusi kirjaimisto otettiin käyttöön vuonna 1945, mutta se kohtasi huomattavaa passiivista vastarintaa ja varsinaisesti se saatiin käyttöön vasta seuraavana vuonna. Lokakuussa 1947 kirjaimistoa osasi käyttää 42,2&nbsp;% väestöstä.

Valtionhallinto alkoi käyttää kirjaimistoa vuonna 1950, mutta vanha kirjaimisto pysyi käytössä osittain vuoteen 1951. Kiinan Sisä-Mongoliassa harkittiin kyrillisen kirjaimiston käyttöönottoa vuosina 1955–1958, mutta poliittisien syiden takia sitä ei lopulta otettukaan käyttöön. Mongoliassa kansa jatkoi perinteisen kirjaimiston käyttöä, mutta kyrillisestä järjestelmästä tuli nopeasti hallitseva. Poliittisen vapautumisen myötä vanhaa kirjoitusjärjestelmää pyrittiin ottamaan käyttöön uudestaan. Vuonna 1987 siitä tuli pakollinen oppiaine kouluissa.

Vuonna 1991 tehtiin päätös perinteiseen kirjaimistoon siirtymisestä vuoteen 1994 mennessä, mutta suunnitelma ei toteutunut, kun sitä ei saatu tarpeeksi yleiseen käyttöön kansan keskuudessa. Kyrillinen kirjaimisto on edelleen Mongolian virallinen kirjoitusjärjestelmä.

## Kirjaimisto

Mongolin kyrillisten aakkosten tieteellinen translitterointi on määritelty standardissa ISO 9:1995. Suomalainen kansallinen translitterointi määriteltiin standardissa SFS 4900:1983.

## Lähteet
* 

### Viitteet

## Aiheesta muualla
* Mongolian transliteration
Risto Räppääjä ja viileä Venla

**Risto Räppääjä ja viileä Venla** on 10. helmikuuta 2012 ensi-iltansa saanut suomalainen elokuva, jonka ohjasi Mari Rantasila. Risto Räppääjää esittää Lauri Karo ja Nelli Nuudelipäätä Venni Uotila. Kolmannessa lapsiroolissa, viileän Venlan roolissa, nähdään Olivia Ainali. *Risto Räppääjä ja viileä Venla* oli tuotantoyhtiö Kinottaren kolmas ja viimeinen Risto Räppääjä -sarjan elokuva. Seuraavan elokuvan, *[[Risto Räppääjä ja liukas Lennart]]*, tuotti Artista Filmi.

## Juoni

Risto Räppääjä ja Nelli Nuudelipää lähtevät saareen, missä Elvi Räppääjä toimii lomakeskuksen emäntänä. Paikalle saapuu myös Ristoa ja Nelliä hiukan vanhempi Venla isänsä Uolevi Horsmaniemen kanssa. Venlan tulo hämmentää Riston ja Nellin välejä, koska Nelli alkaa viihtyä yhä enemmän Venlan seurassa. Samanaikaisesti vanhat ystävykset Pakastaja-Elvi ja Uolevi lähestyvät toisiaan. Risto Räppääjä ja viileä Venla kertoo ystävyydestä, yksinäisyydestä ja erilaisuuden hyväksymisestä.

## Rooleissa
* Lauri Karo: Risto Räppääjä
* Venni Uotila: Nelli Nuudelipää
* Olivia Ainali: Viileä Venla
* Annu Valonen: Rauha Räppääjä
* Martti Suosalo: Lennart Lindberg
* Ulla Tapaninen: Elvi Räppääjä
* Juha Muje: Uolevi Horsmaniemi

## Lähteet

## Aiheesta muualla
* Elokuvasäätiön tietosivu
Myōkō (1927)

**Myōkō** () oli keisarillisen Japanin laivaston Myōkō-luokan raskas risteilijä toisessa maailmansodassa. Alus nimettiin Niigatan prefektuurin Myōkō-vuoren mukaan.

## Valmistus

Alus tilattiin Yokosukan laivastontelakalta, missä köli laskettiin 25. lokakuuta 1924. Alus laskettiin vesille 16. huhtikuuta 1927 ja valmistui 31. heinäkuuta 1929.

## Palvelus
Alus lähti 12. joulukuuta 1944 Singaporesta hävittäjä *[[Ushio (1930)|Ushion]]* saattamana. Ne liittyivät pian satamasta lähdettyään saattueeseen HI-82, johon kuuluivat tankkerit *Omurosan*, *Otowasan*, *Arita* ja *Palembangmaru* sekä niitä suojanneet *[[Etorofu (1943)|Etorofu]]*, *[[Shōnan (1944)|Shōnan]]*, *[[Kume (1944)|Kume]]*, *[[CD-9 (1944)|CD-9]]* ja *[[CD-19 (1944)|CD-19]]*. Seuraavana päivänä *Myōkōon* osui yksi kuudesta Yhdysvaltain laivaston sukellusvene *[[USS Bergall (SS-320)|USS Bergallin]]* laukaisemasta torpedosta. Vaurioituneella aluksella syttyi tulipalo ja se menetti liikuntakykynsä. *Ushio* hinasi aluksen takaisin Singaporeen, jonne saavuttiin 25. joulukuuta.

Tammikuussa 1945 todettiin mahdottomaksi sekä aluksen korjaaminen Singaporessa että hinaaminen Japaniin. Alus ankkuroitiin Seletarin satamaan kelluvaksi ilmatorjuntapatteristoksi. Seletarin antauduttua 21. syyskuuta alus jäi liittoutuneille. Aluksen hylky hinattiin 2.–8. heinäkuuta 1946 Malakansalmeen ja upotettiin Port Swettenhamin edustalle. *Myōkō* poistettiin alusluettelosta 10. elokuuta 1946.

## Lähteet
*

### Viitteet
Ashigara (1928)

**Ashigara** () oli keisarillisen Japanin laivaston Myōkō-luokan raskas risteilijä toisessa maailmansodassa. Alus nimettiin Kanagawan ja Shizuokan prefektuurien rajalla olevan Ashigara-vuoren mukaan.

## Valmistus

Alus tilattiin Kōbesta Kawasakin telakalta, missä köli laskettiin 11. huhtikuuta 1925. Alus laskettiin vesille 22. huhtikuuta 1928 ja otettiin palvelukseen 20. elokuuta 1929.

## Palvelus
Palvelukseen otettaessa alus liitettiin Japanin 2. laivaston 4. risteilijälaivueeseen. Se siirrettiin joulukuussa 1932 sisaralustensa kanssa reserviin, kun vasta palvelukseen otettu Takao-luokka korvasi ne. Toukokuussa 1933 alus siirrettiin 5. risteilijälaivueeseen, joka oli aktiivipalveluksessa ainoastaan kesän sotaharjoitusten ajan. *Ashigara* sisaraluksineen liitettiin vartiolaivueeseen joko Kureen tai Saseboon, mikä hidasti niiden pääsyä modernisointiin.

Alus siirrettiin 15. marraskuuta 1934 modernisoitavaksi telakalle, mistä vapauduttuaan se palasi 5. risteilijälaivueeseen. Alus lähti Britteinsaarille kuningas Yrjö VI:n kruunajaisten aikana 20. toukokuuta 1937 pidettyyn laivastokatselmukseen. Matkalta palattuaan alus oli toisen Kiinan-Japanin sodan alettua Kiinan rannikolla. Alus ei liittynyt laivueeseensa, vaan se pysyi Kiinan vesillä ja oli joulukuussa Peskadoreilla liittyen tammikuussa 1942 laivueeseensa Hollannin Itä-Intiassa.

Alus osallistui laivueensa mukana Jaavanmeren taisteluun, jonka aikana se upotti *[[USS Pillsbury (DD-227)|USS Pillsburyn]]* ja yhdessä ''Myōkōn'' kanssa hävittäjät ''USS Popen'' ja ''HMS Encounterin''. Itä-Intian sotatoimien päätyttyä alus palasi laivueensa mukana Japaniin huollettavaksi, mistä se palasi palvelukseen vasta kesäkuussa. Alus oli lounaisella Tyynellämerellä olleen 2. eteläisen osaston lippulaivana, missä tehtävässä se oli aina huhtikuussa 1943 Sasebossa alkaneeseen huoltoonsa saakka.

Palvelukseen palattuaan *Ashigara* siirtyi Singaporeen, mistä se siirrettiin 21. risteilijälaivueeseen koilliseen aluelaivastoon maaliskuussa 1944. Alus oli alueella aina kesäkuuhun. Se osallistui lokakuussa Leytenlahden taisteluun.

Marraskuussa 1944 alus liitettiin Japanin 5. laivastoon. Alus siirrettiin Singaporeen, jossa se liittyi 5. helmikuuta 1945 5. risteilijälaivueeseen. ''Haguron'' upottua 16. toukokuuta laivue lakkautettiin ja *Ashigara* liitettiin Singaporeen sijoitettuun 10. aluelaivastoon. Aluksen ollessa 7. kesäkuuta paluumatkalla Bataviasta joukkoja evakuoimasta Britannian kuninkaallisen laivaston sukellusvene *[[HMS Trenchant (P331)|HMS Trenchant]]* torpedoi ja upotti sen Bankansalmessa.

## Lähteet
*
*

### Viitteet
Beretta’s Island

**Beretta’s Island** on Michael Preecen ohjaama vuonna 1993 ensi-iltansa saanut rikoselokuva. Elokuvassa eläkkeellä oleva Interpolin agentti yrittää vangita huumelordin, joka tappoi hänen ystävänsä ja uhkailee kokonaista kylää Sardinian saarella. Franco Columbu esittää elokuvassa Mr. Olympiaa ja Arnold Schwarzenegger tekee cameoroolin tämän vanhana treenikaverina.

## Aiheesta muualla
*
Haguro (1928)

**Haguro** () oli keisarillisen Japanin laivaston Myōkō-luokan raskas risteilijä toisessa maailmansodassa. Alus nimettiin Yamagatan prefekruraatin Haguro-vuoren mukaan.

## Valmistus

Alus tilattiin syksyllä 1924 Mitsubishiltä Nagasakista ja sen koneiston toimitti Yokosuka. Sen köli laskettiin 16. maaliskuuta 1925 ja alus laskettiin vesille 24. maaliskuuta 1928. Alus valmistui 25. huhtikuuta 1929.

## Palvelus
Alus muodosti palvelukseen otettaessa sisaralustensa kanssa 2. laivaston 4. risteilijälaivueen. Se siirrettiin laivueen mukana reserviin 1. joulukuuta 1932, jolloin Takao-luokan alukset muodostivat 4. risteilijälaivueen. Toukokuussa 1933 alus sisaraluksineen muodosti 5. risteilijälaivueen, joka oli palveluksessa ainoastaan kesän sotaharjoituksissa. Alus liitettiin vuoden 1933 lopulla vartioalukseksi joko Kureen tai Saseboon ja se siirrettiin modernisoitavaksi helmikuussa 1934, jonka jälkeen alus sisaraluksineen muodosti jälleen 5. risteilijälaivueen. Alus palveli laivueen mukana Kiinan vesillä Japanin käydessä sotaa Kiinaa vastaan.

*Haguro* oli laivueen mukaan Palaulla joulukuussa 1941. Alus suojasi laivueensa mukana Etelä-Filippiinien osastoa japanilaisten noustessa maihin Filippiineillä sekä Hollannin Itä-Intiaan. Alus osallistui Jaavanmeren taisteluun, jossa se upotti Alankomaiden laivaston *[[Hr. Ms. De Ruyter (1935)|Hr. Ms. De Ruyterin]]* ja *[[Hr. Ms. Kortenaer (1927)|Hr. Ms. Kortenaerin]]*.

Alus oli Leytenlahden taistelun jälkeen Malesian vesillä ja se upposi 16. toukokuuta 1945 Britannian kuninkaallisen laivaston 26. hävittäjälaivueen torpedoimana Penangin lounaispuolella.

## Lähteet
*

### Viitteet

## Aiheesta muualla
Nachi (1927)

**Nachi** () oli keisarillisen Japanin laivaston Myōkō-luokan raskas risteilijä toisessa maailmansodassa. Alus nimettiin Wakayaman prefektuurin Nachi-vuoren mukaan.

## Valmistus

Alus tilattiin keväällä 1923 Kuren laivastontelakalta, missä köli laskettiin 26. marraskuuta 1924. Alus laskettiin vesille 15. kesäkuuta 1927 ja valmistui 26. marraskuuta 1928.

## Palvelus
Alus muodosti palvelukseen otettaessa sisaralustensa kanssa Japanin 2. laivaston 4. risteilijälaivueen. Se siirrettiin laivueen mukana reserviin 1. joulukuuta 1932, jolloin Takao-luokan alukset muodostivat 4. risteilijälaivueen. Toukokuussa 1933 alus sisaraluksineen muodosti 5. risteilijälaivueen, joka oli palveluksessa ainoastaan kesän sotaharjoituksissa. Alus liitettiin vuoden 1933 lopulla vartioalukseksi joko Kureen tai Saseboon. Se siirrettiin helmikuussa 1934 modernisoitavaksi, jonka jälkeen alus sisaraluksineen muodosti jälleen 5. risteilijälaivueen. Alus oli laivueen mukana Kiinan rannikolla Japanin käydessä sotaa Kiinaa vastaan.

Joulukuussa 1941 *Nachi* oli laivueen mukana Palaulla. Alus suojasi laivueensa mukana Etelä-Filippiinien osastoa japanilaisten noustessa maihin Filippiineillä sekä Hollannin Itä-Intiassa. Alus osallistui Jaavanmeren taisteluun, jossa se upotti Alankomaiden laivaston *[[Hr. Ms. Java (1921)|Hr. Ms. Javan]]*.

Yhdysvaltain laivaston lentotukialus *[[USS Lexington (CV-16)|USS Lexingtonin]]* lentokoneet upottivat *Nachin* 5. marraskuuta 1944 Corregidorin edustalla. Alukseen osui yhdeksän torpedoa, 20 pommia ja lukuisa joukko raketteja.

## Lähteet
*

### Viitteet
Sun Yang

**Sun Yang** (, s. 1. joulukuuta 1991 Hangzhou) on kiinalainen uimari.

## Ura

Sun sijoittui Pekingin olympialaisissa 2008 kahdeksanneksi 1&nbsp;500 metrin vapaauinnissa. Hän sai samalla matkalla pronssia Rooman MM-kilpailuissa 2009 ajalla 14.46,84. Kantonin Aasian kisoissa 2010 hän saavutti kultaa 1&nbsp;500 metrin vapaauinnissa ajalla 14.35,43 ja 4&nbsp;×&nbsp;200 metrin vapaauintiviestissä sekä hopeaa 200 ja 400 metrin vapaauinnissa.

Sun voitti Shanghain MM-kilpailuissa 2011 maailmanmestaruuden 800 metrin vapaauinnissa ajalla 7.38,57 ja 1&nbsp;500 metrillä maailmanennätysajalla 14.34,14. 400 metrin vapaauinnissa hän sai hopeaa ajalla 3.43,24 ja 4&nbsp;×&nbsp;200 metrin vapaauintiviestissä pronssia.

Lontoon olympialaisissa 2012 Sun voitti kultaa 1500 metrin vapaauinnissa maailmanennätysajalla 14.31,02 sekä 400 metrin vapaauinnissa olympiaennätysajalla 3.40,07, hopeaa 200 metrin vapaauinnissa sekä pronssia 4&nbsp;×&nbsp;200 metrin vapaauintiviestissä. Barcelonan MM-kilpailuissa 2013 Sun voitti kultaa 400 metrin (3.41,59), 800 metrin (7.41,36) ja 1&nbsp;500 metrin (14.41,15) vapaauinnissa. Lisäksi hän sai pronssia 4&nbsp;×&nbsp;200 metrin vapaauintiviestissä. 

Sun antoi toukokuussa 2014 Kiinan mestaruuskilpailuissa piristettä sisältäneen dopingnäytteen ja sai kolmen kuukauden kilpailukiellon. Kilpailukielto julkistettiin vasta marraskuussa 2014. Kilpailukieltonsa kärsittyään hän oli jo syyskuussa osallistunut Aasian kisoihin, joissa saavutti kultaa 400 metrin vapaauinnissa, 1&nbsp;500 metrin vapaauinnissa ja 4&nbsp;×&nbsp;100 metrin vapaauintiviestissä sekä hopeaa 200 metrin vapaauinnissa.

Sun voitti Kazanin MM-kilpailuissa 2015 kultaa 400 metrin vapaauinnissa ajalla 3.42,58 ja 800 metrin vapaauinnissa ajalla 7.39,96 sekä sai hopeaa 200 metrin vapaauinnissa ajalla 1.45,20. Rio de Janeiron olympialaisissa 2016 hän saavutti kultaa 200 metrin vapaauinnissa ajalla 1.44,65 ja hopeaa 400 metrin vapaauinnissa ajalla 3.41,68. Budapestissa 2017 hän voitti maailmanmestaruuden 200 metrin vapaauinnissa ajalla 1.44,39 ja 400 metrillä ajalla 3.41,38. 800 metrillä hän oli viides. Sun voitti Aasian kisoissa 2018 kultaa 200, 400, 800 ja 1&nbsp;500 metrin vapaauinneissa. Lisäksi hän sai molemmissa vapaauintiviesteissä hopeaa. Hangzhoun lyhyen radan MM-kilpailuissa 2018 hän sai pronssia 4&nbsp;×&nbsp;200 metrin vapaauintiviestissä.

Sun voitti Gwangjun MM-kilpailuissa 2019 kultaa 200 metrin vapaauinnissa ajalla 1.44,93 ja 400 metrillä ajalla 3.42,44. 200 metrin pronssimitalisti Duncan Scott ja 400 metrin hopeamitalisti Mack Horton protestoivat hänen osallistumistaan vastaan palkintojenjaoissa, sillä Sunin kerrottiin tuhonneen dopingnäytteensä vasaralla syyskuussa 2018. Urheilun kansainvälinen tuomioistuin CAS tuomitsi Sunin kahdeksan vuoden kilpailukieltoon vuonna 2020, mutta Sveitsin liittovaltion tuomioistuin perui kilpailukiellon CAS:n tuomarin jääviyden takia. Tapaus palautui uuteen käsittelyyn CAS:ssa.

## Lähteet

## Aiheesta muualla
Jääkiekon naisten maailmanmestaruuskilpailut 2012

**Jääkiekon naisten maailmanmestaruuskilpailut 2012** pelattiin Yhdysvalloissa 7.–14. huhtikuuta 2012. Maailmanmestaruuden voitti Kanada. 

## Lohkot

**Lohko-A**
* 
* 
* 
* 

**Lohko-B**
* 
* 
* 
* 

## Alkusarja
### Lohko A

**Ottelut**Ottelujen alkamisajat paikallisia aikoja (UTC-4)

### Lohko B

**Ottelut**Ottelujen alkamisajat paikallisia aikoja (UTC-4)

## Putoamissarja

## Pudotuspelit

### Puolivälierät

### Välierät

### Sijoituspeli 5. sijasta

### Pronssiottelu

### Loppuottelu

## Pistepörssi

## Lopputulokset

**Pääsarjan kisat** 

**[[Jääkiekon naisten 1. divisioonan maailmanmestaruuskilpailut 2012|1. divisioona]]**  **A-lohko**

**B-lohko**

**[[Jääkiekon naisten 2. divisioonan maailmanmestaruuskilpailut 2012|2. divisioona]]**  **A-lohko**

**B-lohko**

## Lähteet
* Turnaus IIHF:n tulospalvelussa 
* Kisat IIHF:n sivuilla